<classify> Mchezo huo ambao ni mpya kwa Zanzibar kwa sasa kuna timu nne zikiwemo mbili za wanawake na mbili za wanaume, huku kukiwa na timu mbili ambazo zipo katika harakati za kujisajili.Akizungumza na mwandishi wa habari hizi, Mwenyekiti wa chama hicho, Othman Ali Msabah, alisema mikakati yao mikubwa ni kufanya mabonanza ya mara kwa mara ili kuutangaza.Huu ni mchezo mpya kwa hapa kwetu na ulianzia katika shule ya Mwanakwerekwe C, lakini tumeona ili kuutangaza ni vyema tukafanya mabonanza ya mara kwa mara, ili kuusaidia kuutangaza, alisema.Hata hivyo alisema kwa kuanzia juzi walifanya bonanza katika viwanja vya Magereza, ambalo lilishirikisha timu sita nne zikiwa tayari zimeshajisajili na mbili zikiwa zimo katika harakati za usajili.Alizitaja timu ambazo zipo tayari kusajiliwa ni Mwanakwerekwe C, Youth Star, Langoni na Kidoti, huku akisema kuwa changamoto kubwa ambayo waliyonayo ni kukosa fedha za kuendesha mambao yao.Alisema chama chao kimekuwa kikifanya michezo yao mara nyingi kwa kujitolea kutokana na kukosa uwezo wa kujiendesha kifedha na kuwaomba wahisani mbalimbali kujitolea kuwasaidia ili waweze kujiendesha.  <topic>: MICHEZO 